CELEX: 32020D0167
Language: da
Date: 2020-02-05 00:00:00
Title: Kommissionens gennemførelsesafgørelse (EU) 2020/167 af 5. februar 2020 om harmoniserede standarder for radioudstyr, der er udarbejdet til støtte for Europa-Parlamentets og Rådets direktiv 2014/53/EU

6.2.2020   
               
               
                  DA
               
               
                  Den Europæiske Unions Tidende
               
               
                  L 34/46
               
            
         KOMMISSIONENS GENNEMFØRELSESAFGØRELSE (EU) 2020/167
         af 5. februar 2020
         om harmoniserede standarder for radioudstyr, der er udarbejdet til støtte for Europa-Parlamentets og Rådets direktiv 2014/53/EU
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 16 i Europa-Parlamentets og Rådets direktiv 2014/53/EU (2) formodes radioudstyr, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige krav, der er nævnt i artikel 3 i nævnte direktiv, der er omfattet af disse harmoniserede standarder eller dele deraf.
                  
               
                     (2)
                  
                  
                     Ved Kommissionens gennemførelsesafgørelse C(2015) 5376 (3) anmodede Kommissionen Den Europæiske Komité for Elektroteknisk Standardisering og Det Europæiske Standardiseringsinstitut for Telekommunikation (ETSI) om at udarbejde og revidere harmoniserede standarder for radioudstyr til støtte for direktiv 2014/53/EU.
                  
               
                     (3)
                  
                  
                     PPå grundlag af anmodningen i gennemførelsesafgørelse C(2015) 5376 har ETSI udarbejdet de harmoniserede standarder EN 300 328 V2.2.2 for datatransmissionsudstyr til frekvensbåndet 2,4 GHz, EN 300 698 V2.3.1 for radiotelefonisendere og -modtagere til den maritime mobiltjeneste, EN 303 098 V2.2.1 for maritime laveffektsapparater til stedbestemmelse med AIS, EN 303 520 V1.2.1 for ultralaveffektsudstyr (ULP) til trådløs medicinsk kapselendoskopi og EN 300 674-2-2 V2.2.1 for transport- og trafiktelematiksystemer.
                  
               
                     (4)
                  
                  
                     Kommissionen har sammen med ETSI vurderet, om disse harmoniserede standarder er i overensstemmelse med anmodningen i gennemførelsesafgørelse C (2015) 5376.
                  
               
                     (5)
                  
                  
                     De harmoniserede standarder EN 300 328 V2.2.2, EN 303 098 V2.2.1 og EN 300 674-2-2 V2.2.1 opfylder de væsentlige krav, de har til formål at dække, og som er fastsat i direktiv 2014/53/EU. Derfor bør referencerne for de nævnte standarder offentliggøres i Den Europæiske Unions Tidende.
                  
               
                     (6)
                  
                  
                     I henhold til punkt 8.2.3 i den harmoniserede standard EN 300 698 V2.3.1 kan fabrikanterne fravige kravene til den maksimale radiofrekvenseffekt, der er nævnt under artikel 10, stk. 8, i direktiv 2014/53/EU og fastsat i den tekniske dokumentation udarbejdet i henhold til direktivets artikel 21. Referencen for denne harmoniserede standard bør derfor offentliggøres i Den Europæiske Unions Tidende med begrænsninger.
                  
               
                     (7)
                  
                  
                     Den harmoniserede standard EN 303 520 V1.2.1 giver fabrikanterne mulighed for at forhandle visse prøvningsmetoder med prøvningslaboratorierne. Desuden giver den fabrikanterne mulighed for at teste udstyr ved temperaturer, som ikke svarer præcist til den påtænkte anvendelse. Niveauet for den tilladte forhandling og fortolkning i den pågældende harmoniserede standard kan have indflydelse på dokumenteringen af, at radioudstyret er i overensstemmelse med de væsentlige krav i artikel 3, stk. 2, i direktiv 2014/53/EU. Referencen for denne harmoniserede standard bør derfor offentliggøres i Den Europæiske Unions Tidende med begrænsninger.
                  
               
                     (8)
                  
                  
                     På grundlag af gennemførelsesafgørelse C(2015) 5376 har ETSI erstattet følgende harmoniserede standarder, hvis referencer er offentliggjort i Den Europæiske Unions Tidende (4): EN 300 328 V2.1.1 erstattes af EN 300 328 V2.2.2, EN 303 098 V2.1.1 erstattes af EN 303 098 V2.2.1, EN 303 520 V1.1.1 erstattes af EN 303 520 V1.2.1, EN 300 698 V2.2.1 erstattes af EN 300 698 V2.3.1, og EN 300 674-2-2 V2.1.1 erstattes af EN 300 674-2-2 V2.2.1.
                  
               
                     (9)
                  
                  
                     Den harmoniserede standard EN 302 065-3 V2.1.1, hvis reference er offentliggjort i Den Europæiske Unions Tidende (5), beskriver ikke »trigger-before-transmit«-afhjælpningsmekanismer. Ved Kommissionens gennemførelsesafgørelse (EU) 2019/785 (6) blev der imidlertid fra den 16. november 2019 fastsat tekniske krav, der skal anvendes inden for frekvensbåndene 3,8-4.2 GHz og 6-8,5 GHz for adgangssystemer til køretøjer, der anvender afhjælpningsmekanismen »trigger-before-transmit«. I gennemførelsesafgørelse (EU) 2019/785 fastsættes det, at »trigger-before-transmit-afhjælpningsmekanismer, som sikrer et passende præstationsniveau med henblik på at opfylde de væsentlige krav i direktiv 2014/53/EU, skal anvendes for adgangssystemer til køretøjer. Da den harmoniserede standard EN 302 065-3 V2.1.1 ikke omfatter »trigger-before-transmit«-afhjælpningsmekanismer, er det nødvendigt at angive, at overensstemmelse med den pågældende harmoniserede standard ikke sikrer overensstemmelse med de krav i gennemførelsesafgørelse (EU) 2019/785, der vedrører disse mekanismer, og derfor ikke giver formodning om overensstemmelse med de væsentlige krav i artikel 3, stk. 2, i direktiv 2014/53/EU, der vedrører disse teknikker. Referencen for denne harmoniserede standard bør derfor offentliggøres i Den Europæiske Unions Tidende med begrænsninger.
                  
               
                     (10)
                  
                  
                     Den harmoniserede standard EN 302 752 V1.1.1, hvis reference er offentliggjort i Den Europæiske Unions Tidende (7) med begrænsninger, blev vedtaget af ETSI i 2009 i henhold til Europa-Parlamentets og Rådets direktiv 1999/5/EF (8). Da denne harmoniserede standard blev bragt i overensstemmelse med direktiv 2014/53/EU, indstillede ETSI det dertil knyttede arbejde, i betragtning af at »interessenterne ikke har udvist nogen interesse«, at »der ikke forventes nogen konsekvenser, hvis der ikke foreligger nogen harmoniseret standard for aktive radarmålsforstærkere, da industrien ikke har udvist nogen interesse«, og at »den harmoniserede standard kan anses for at være forældet og bør trækkes tilbage«.
                  
               
                     (11)
                  
                  
                     Det er derfor nødvendigt at tilbagetrække referencerne for de udskiftede standarder, referencen for den harmoniserede standard EN 302 065-3 V2.1.1, som bør offentliggøres med begrænsninger, og referencen for den harmoniserede standard EN 302 752 V1.1.1, der anses for at være forældet, fra Den Europæiske Unions Tidende (9). For at give fabrikanterne tilstrækkelig tid til at forberede sig på anvendelsen af de erstattende standarder er det nødvendigt at udskyde tilbagetrækningen af referencerne for de standarder, som erstattes af de nye standarder. For tillige at give producenterne tid til at forberede sig på tilbagetrækningen af referencen for den harmoniserede standard EN 302 752 V1.1.1, er det nødvendigt at udskyde tilbagetrækningen af referencen for denne standard.
                  
               
                     (12)
                  
                  
                     Overensstemmelse med en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Referencerne for de harmoniserede standarder for radioudstyr, der er udarbejdet til støtte for direktiv 2014/53/EU og opført i bilag I til nærværende afgørelse, offentliggøres hermed i Den Europæiske Unions Tidende.
            Referencerne for de harmoniserede standarder for radioudstyr, der er udarbejdet til støtte for direktiv 2014/53/EU og opført i bilag II til nærværende afgørelse, offentliggøres hermed i Den Europæiske Unions Tidende med begrænsninger.
         
         
            Artikel 2
            Referencerne for de harmoniserede standarder for radioudstyr, der er udarbejdet til støtte for direktiv 2014/53/EU, og opført i bilag III til denne afgørelse, trækkes hermed tilbage fra Den Europæiske Unions Tidende på datoerne anført i bilaget.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 5. februar 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF (EUT L 153 af 22.5.2014, s. 62).
         
            (3)  Kommissionens gennemførelsesafgørelse C (2015) 537 final af 4. august 2015 om en anmodning om standardisering til Den Europæiske Komité for Elektroteknisk Standardisering og Det Europæiske Standardiseringsinstitut for Telekommunikation vedrørende radioudstyr til støtte af Europa-Parlamentets og Rådets direktiv 2014/53/EU.
         
            (4)  EUT C 326 af 14.9.2018, s. 114.
         
            (5)  EUT C 326 af 14.9.2018, s. 114.
         
            (6)  Kommissionens gennemførelsesafgørelse (EU) 2019/785 af 14. maj 2019 om samordning af frekvensressourcer til udstyr, der benytter ultrabredbåndsteknologi i Unionen, og om ophævelse af beslutning 2007/131/EF (EUT L 127 af 16.5.2019, s. 23).
         
            (7)  EUT C 326 af 14.9.2018, s. 114.
         
            (8)  Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (EFT L 91 af 7.4.1999, s. 10).
         
            (9)  EUT C 326 af 14.9.2018, s. 114.
      
      
         
            BILAG I
            
                        Nr.
                     
                     
                        Reference for standarden
                     
                  
                        1.
                     
                     
                        EN 300 328 V2.2.2
                        Bredbåndstransmissionssystemer — Datatransmissionsudstyr til frekvensbåndet 2,4 GHz — Harmoniseret standard for radiospekteraccess
                     
                  
                        2.
                     
                     
                        EN 300 674-2-2 V2.2.1
                        Transport og trafiktelematik (TTT) — DSRC-transmissionsudstyr (500 kbit/s/250 kbit/s) i frekvensbåndet 5 795  MHz til 5 815  MHz — Del 2: Harmoniseret standard for radiospekteraccess — Subpart 2: OBU-enheder
                     
                  
                        3.
                     
                     
                        EN 303 098 V2.2.1
                        Maritime laveffektsapparater til stedbestemmelse med AIS — Harmoniseret standard for radiospekteraccess
                     
                  
      
      
         
            BILAG II
            
                        Nr.
                     
                     
                        Reference for standarden
                     
                  
                        1.
                     
                     
                        EN 300 698 V2.3.1
                        Radiotelefonsendere og -modtagere til den maritime mobiltjeneste over VHF-båndet på indre vandveje Harmoniseret standard for radiospekteraccess og for funktioner til redningstjenester
                        
                           Bemærkning: Overensstemmelse med denne harmoniserede standard medfører ikke formodning om overensstemmelse med de væsentlige krav, der er fastsat i artikel 3, stk. 2, i direktiv 2014/53/EU, hvis sætningen »Når effekten for udgangsstrøm er størst mulig, skal bærebølgeeffekten ligge inden for ±1,5  dB af den nominelle udgangseffekt under normale prøvningsbetingelser« under punkt 8.2.3 i den harmoniserede standard finder anvendelse.
                     
                  
                        2.
                     
                     
                        EN 302 065-3 V2.1.1
                        Kortdistanceapparater (SRD) som anvender ultra-bredbåndsteknologi (UWB) — Harmoniseret standard, der dækker de væsentlige krav i artikel 3, stk. 2, i direktiv 2014/53/EU — Del 3: Krav til UWB-apparater ved jordbaseret kørende anvendelse
                        
                           Bemærkning: Denne harmoniserede standard indeholder ikke tekniske specifikationer for »trigger-before-transmit«-afhjælpningsmekanismer. Ved gennemførelsesafgørelse (EU) 2019/785 blev der imidlertid fra den 16. november 2019 fastsat tekniske krav, der skal anvendes inden for frekvensbåndene 3,8-4.2 GHz og 6-8,5 GHz for adgangssystemer til køretøjer, der anvender »trigger-before-transmit«-afhjælpningsmekanismer. Overholdelsen af denne harmoniserede standard sikrer derfor ikke, at gennemførelsesafgørelse (EU) 2019/785 overholdes, og giver derfor ikke formodning om overensstemmelse med de væsentlige krav i artikel 3, stk. 2, i direktiv 2014/53/EU vedrørende »trigger-before-transmit«-afhjælpningsmekanismer.
                     
                  
                        3.
                     
                     
                        EN 303 520 V1.2.1
                        Kortdistanceapparater (SRD) — Ultralaveffektsudstyr (ULP) til trådløs medicinsk kapselendoskopi anvendt i frekvensbåndet 430 MHz til 440 MHz — Harmoniseret standard for radiospekteraccess
                        
                           Bemærkning: Overensstemmelse med denne harmoniserede standard giver ikke formodning om overensstemmelse med de væsentlige krav i artikel 3, stk. 2, i direktiv 2014/53/EU, såfremt et af følgende punkter finder anvendelse:
                        
                                    —
                                 
                                 
                                    Punkt B1 i bilag B: »Fabrikanten og prøvningslaboratoriet kan aftale en alternativ passende anvendelse af torsosimulatoren, som derefter beskrives fuldt ud i prøvningsrapporten«.
                                 
                              
                                    —
                                 
                                 
                                    Punkt C.1 i bilag C: »Alternativt kan fabrikanten og prøvningslaboratoriet aftale at anvende et semi-lyddødt rum, hvis specifikationer derefter beskrives fuldt ud i prøvningsrapporten«.
                                 
                              Bemærkning: Den i punkt B.2 i bilag B omhandlede temperatur skal afspejle den påtænkte anvendelse.
                     
                  
      
      
         
            BILAG III
            
                        Nr.
                     
                     
                        Reference for standarden
                     
                     
                        Dato for tilbagetrækning
                     
                  
                        1.
                     
                     
                        EN 300 328 V2.1.1
                        Bredbånds transmissionssystemer — Datatransmissionsudstyr som arbejder i ISM båndet 2,4 GHz og som anvender modulationsteknikker for bredbånd — Harmoniseret standard, der dækker de væsentlige krav i artikel 3, stk. 2, i direktiv 2014/53/EU
                     
                     
                        6. august 2021
                     
                  
                        2.
                     
                     
                        EN 300 698 V2.2.1
                        Radiotelefonisendere og -modtagere til den maritime mobiltjeneste over VHF-båndet på indre vandveje — Harmoniseret standard, der dækker de væsentlige krav i artikel 3.2 og 3.3(g) i Direktiv 2014/53/EU
                     
                     
                        6. august 2021
                     
                  
                        3.
                     
                     
                        EN 300 674-2-2 V2.1.1
                        Transport og vejtelematik (TTT) — dedikeret kortdistancekommunikation (DSRC) transmissionsudstyr (500 kbit/s/250 kbit/s) som virker i 5 795  MHz til 5 815  MHz båndet — Del 2: harmoniseret standard, der dækker de væsentlige krav i artikel 3, stk. 2, i direktiv 2014/53/EU; underdel 2: On-Board Units (OBU)
                     
                     
                        6. august 2021
                     
                  
                        4.
                     
                     
                        EN 302 065-3 V2.1.1
                        Kortdistanceapparater (SRD) som anvender ultra-bredbåndsteknologi (UWB) — harmoniseret standard, der dækker de væsentlige krav i artikel 3, stk. 2, i direktiv 2014/53/EU — Del 3: Krav til UWB-apparater ved jordbaseret kørende anvendelse
                     
                     
                        6. februar 2020
                     
                  
                        5.
                     
                     
                        EN 302 752 V1.1.1
                        Elektromagnetisk kompatibilitet og radiospektrumanliggender (ERM); Aktiv radarmålsforstærker Harmoniseret EN, som dækker væsentlige krav i R&TTE direktivets artikel 3, stk. 2,
                     
                     
                        6. februar 2021
                     
                  
                        6.
                     
                     
                        EN 303 098 V2.1.1
                        Maritime laveffektsapparater til stedbestemmelse med AIS — harmoniseret standard, der dækker de væsentlige krav i artikel 3, stk. 2, i direktiv 2014/53/EU —
                     
                     
                        6. februar 2021
                     
                  
                        7.
                     
                     
                        EN 303 520 V1.1.1
                        Kortdistanceapparater (SRD) — Ultralaveffektsudstyr (ULP) til trådløs medicinsk kapselendoskopi anvendt i frekvensbåndet 430 MHz til 440 MHz — Harmoniseret standard for radiospekteraccess
                     
                     
                        6. august 2021